Medalje Nderi për katër ish-ushtarakë të Luftës së Vietnamit
Biden: Këto akte trimërie të bëra shumë kohë më parë, nuk janë harruar 
Presidenti Joe Biden u dha Medaljen e Nderit, vlerësimin më të lartë të Shteteve të Bashkuara për trimëri, katër ish-ushtarakëve amerikanë për veprimet e tyre gjatë Luftës së Vietnamit. Korrespondentja e Zërit të Amerikës, në Pentagon Carla Babb, rrëfen më shumë rreth heroizmit të tyre. Presidenti Joe Biden u dha Medaljen e Nderit tre ish-ushtarakëve amerikanë: Dwight Birdwell, Major John Duffy, dhe Dennis Fujii. Ndërsa John Kaneshiro pranoi medaljen në emër të babait të tij, Rreshterit Edward Kaneshiro, i cili humbi jetën në luftime. , tha Presidenti Biden. Rreshteri Kaneshiro zmbrapsi tre grupe sulmuesish nga Vietnami i Veriut gjatë një gracke në dhjetor të vitit 1966, duke i mundësuar njësisë së tij që të tërhiqej. Ai u vra gjatë luftimeve disa muaj më vonë. Dwight Birdwell është i pari nga banorët indianë të Amerikës, që nderohet për veprimet gjatë luftës në Vietnam. Kur armiqtë sulmuan bazën ushtarake pranë Saigonit, në janar 1968, ai shpëtoi komandantin e njësisë së tij të tankeve dhe megjithëse i plagosur në fytyrë dhe kraharor, qëndroi për të ndihmuar në evakuimin e ushtarëve të tjerë të plagosur. , tha Presidenti Biden. Majori Duffy ishte i vetmi ushtarak amerikan në zonën e dislokimit. Ai u plagos dy herë, ndërsa u bënte rezistencë forcave që i kishin rrethuar në prill 1972, dhe ndërsa iu afrohej pozicioneve të armikut në mënyrë që të përcaktonte vendndodhjen për një sulm ajror. Në vazhdim ai u plagos për herë të tretë, ndërsa mbulonte me zjarr tërheqjen e ushtarakëve aleatë të Vietnamit të Jugut dhe mbronte të plagosurit e tjerë. , tha Presidenti Biden. Dhe kur helikopteri i evakuimit të Dennis Fujiit u rrëzua gjatë një operacioni shpëtimi në vitin 1971, për të mos rrezikuar ushtarakët e tjerë, ai refuzoi disa përpjekje shpëtimi. Për 17 orët në vazhdim, ai u shërbeu të plagosurve, ndërsa komunikonte me forcat mbështetëse ajrore. , tha Presidenti Biden, duke nderuar këto akte trimërie të bëra shumë kohë më parë, por që nuk janë harruar.